
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 



ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 481 

1 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αναγκαστική απαλλοτρίωση ακινήτων για την κατα¬ 
σκευή του Κρατικού Αεροδρομίου στη νήσο Κάλυ¬ 
μνο, νομού Δωδεκανήσου. 1 

Καθορισμός πολεοδομικών και κτιριοδομικών όρων 
για το έργο «Αναδιαρρύθμιση και εξοπλισμός Κέ¬ 
ντρου Απεξάρτησης Τοξικομανών Κρατουμένων 

Θήβας». 2 

Τροποποίηση της ΔΔ/2956/16.10.91 απόφασής μας 
και άρση αναδάσωσης σε τμήμα 1938,59 τ.μ. στη 
θέση «Σκίδι»Δημ. Διαμερίσματος Αγ. Ματθαίου Πε- 
ριφ. Δήμου Μελιτειέων Ν. Κέρκυρας. 3 


ΑΠΟΦΑΣΕΙΣ 

Αριθ. 1063353/6401/0010 (1) 

Αναγκαστική απαλλοτρίωση ακινήτων για την κατασκευή 
του Κρατικού Αεροδρομίου στη νήσο Κάλυμνο, νομού 
Δωδεκανήσου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β. Δ/τος 139/1971 «περίτης αρμοδιότητος των νομαρχών 
προς κήρυξιν αναγκαστικών τίνων απαλλοτριώσεων», ό¬ 
πως ισχύουν. 

2. Τις διατάξεις του νόμου Γ.Σ.Ι.ΣΤ./1907 «περί αναγκα¬ 
στικής απαλλοτριώσεως αγροτικών ή αστικών ακινήτων 
κ.λ.π.» σε συνδυασμό με τις διατάξεις του άρθρου 11 του 
Ν. 1815/1988 «κύρωση του Κώδικα Αεροπορικού Δικαίου» 
και του από 11.2.51 Β.Δ. 

3. Τις διατάξεις του άρθρου 9 του Α.Ν. 1566/1950 «περί 
κυρώσεως της μετά του οίκου «ΕΒΑ5ΘΟ» συναφθείσης 
την 20ήν Ιουλίου 1950 συμβάσεως κ.λ.π.», όπως έχουν κυ¬ 
ρωθεί, τροποποιηθεί και συμπληρωθεί με το νόμο 
1633/1951 και το Β.Δ. 28/1951 σε συνδυασμό με το Π.Δ. 
27/1996 «Συγχώνευση των Υπουργείων Τουρισμού, Βιο¬ 


μηχανίας, Ενέργειας και Τεχνολογίας και Εμπορίου στο Υ¬ 
πουργείο Ανάπτυξης..». 

4. Την από 12.4.2000 έκθεση αναγκαιότητας της απαλ¬ 
λοτρίωσης του υπουργείου Μεταφορών και Επικοινω¬ 
νιών, Υπηρεσία Πολιτικής Αεροπορίας, Γ.Δ. Α. Δ/νση Δ7. 

5. Το Δ7/Β/20687/2019/8.5.2000 έγγραφο της Υπηρε¬ 
σίας Πολιτικής Αεροπορίας του Υπουργείου Μεταφορών 
και Επικοινωνιών. 

6. Τις διατάξεις του άρθρου 34 του Ν. 2040/1992. 

7. Το υπ’ αριθ. ΠΡΘΠΕ/13423/331Φ.ΚΑΛΥΜΝ/22.3.2000 
έγγραφο του Υπουργείου Μεταφορών με το οποίο υπο¬ 
βάλλει μελέτη περιβαλλοντικών επιπτώσεων στο ΥΠΕΧΩ- 
ΔΕ για έγκριση (αριθ. πρωτ. ΥΠΕΧΩΔΕ106752/23.3.2000). 

8. Το αριθ. 2705/26.6.2000 έγγραφο της ΔΟΥ Καλύ- 
μνου, με το οποίο προσδιορίζεται η αξία του προς απαλ¬ 
λοτρίωση ακινήτου εκτάσεως 378,34 στρέμματα στο ύ¬ 
ψος των 37.834.000 δρχ. 

9. Την 1039386/441/Α0006/21.4.2000 (ΦΕΚ 571/ 
21.4.2000 τ.Β.) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή του Κρατικού Αερολιμένα Καλύμνου, έκτασης συ¬ 
νολικού εμβαδού 378.343 μ2 που βρίσκεται στη νήσο Κά¬ 
λυμνο νομού Δωδεκανήσου, και εικονίζεται στο από 
Φεβρουάριου 2000 και με κλίμακα 1:1.000 κτηματολογικό 
διάγραμμα και στον επ’αυτού κτηματολογικό πίνακα , α- 
ριθ. σχεδίου 795 της Διεύθυνσης Δ7 της Υπηρεσίας Πολι¬ 
τικής Αεροπορίας τα οποία έχει συντάξει ο Κ. Λαδάς και έ¬ 
χει θεωρήσει για την ανωτέρω Δ/νση ο Γ. Φράγκος. 

Στην έκταση που απαλλοτριώνεται προβάλλουν δικαιώ¬ 
ματα κυριότηττας οι: 1) ΒουήςΜιχαήλ, 2) ΒουήςΑντώνης, 
3) Καλιδώνης Ιωάννης κ.λ.π. 

Η απαλλοτρίωση κηρύσσεται υπέρ και με δαπάνη του 
Δημοσίου (Τέλος Εκσυγχρονισμού και Ανάπτυξης Αερο¬ 
δρομίων), χαρακτηρίζεται δε ως κατεπείγουσα.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΠΟΣΤΟΛΟΣ ΦΩΤΙΑΔΗΣ ΧΡΗΣΤΟΣ ΒΕΡΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 83979 (2) 

Καθορισμός πολεοδομικών και κτιριοδομικών όρων για 
το έργο «Αναδιαρρύθμιση και εξοπλισμός Κέντρου 
Απεξάρτησης Τοξικομανών Κρατουμένων Θήβας». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ -ΔΙΚΑΙΟΣΥΝΗΣ 

Έχοντας υπόψη: 

1. Το Ν. 1558/1985 (ΦΕΚ 137/6.7.95) Κυβέρνηση και Κυ¬ 
βερνητικά Όργανα. 

2. Το Ν. 2408/96 άρθρο 5 παρ. 7 (ΦΕΚ 104Α/96), όπως 
τροποποιήθηκε με το Ν. 2479/97 άρθρο 3 παρ. 15 (ΦΕΚ 
67Α/6.5.97) και το Ν. 2521/97 άρθρο 21 παρ. 5, (ΦΕΚ 
174Α/1.9.97) και ειδικότερα το εδάφιο στ' της παρ. 7 του 
άρθρου 5του Ν. 2408/96. 

3. Το Ν. 2229/1994 (ΦΕΚ 138Α) άρθροδπαρ. 8,9,12,14, 
16, 17 και 19. 

4. ΤοΝ. 1955/1991 (ΦΕΚ 112Α) άρθρο7παρ. 2,4,5και6. 

5. Τηνυπ’ αριθμ. 1939/23.3.98 (ΦΕΚ292Β/26.3.98) από¬ 
φαση του Υπουργού Δικαιοσύνης με την οποία ανατίθεται 
στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» το έργο 
«Αναδιαρρύθμιση και εξοπλισμός Κέντρου Απεξάρτησης 
Τοξικομανών Κρατουμένων Θήβας». 

6. Το υπ’ αριθμ. 1582/18.9.98 έγγραφο της εταιρείας 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» περί καθορισμού πολε¬ 
οδομικών και κτιριοδομικών όρων για το έργο «Αναδιαρ- 
ρύθμιση και εξοπλισμός Κέντρου Απεξάρτησης Τοξικο¬ 
μανών Κρατουμένων Θήβας». 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 


Ορίζουμε τους παρακάτω πολεοδομικούς και κτιριοδο- 
μικούς όρους κατά παρέκκλιση από κάθε κείμενη διάταξη 
για το έργο «Αναδιαρρύθμιση και εξοπλισμός Κέντρου 
Απεξάρτησης Τοξικομανών Κρατουμένων Θήβας»: 

Οι όροι αυτοί αφορούν αποκλειστικά στο γήπεδο ιδιο¬ 
κτησίας του ΤΑ.Χ.ΔΙ.Κ. στον Ελαιώνα Θηβών Βοιωτίας, ό¬ 
πως ορίζεται στο συνημμένο τοπογραφικό διάγραμμα με 
τα στοιχεία Σ1-Σ2-Σ3-... .-Σ42-Σ43-Σ1. 

1. Χρήση του συγκροτήματος ορίζεται αυτή του «Κέ¬ 
ντρου Απεξάρτησης Τοξικομανών Κρατουμένων». 


2. Αρτιότητα οικοπέδου 4.000 πΤ. 

3. Επιτρεπόμενη κάλυψη 20%. 

4. Επιτρεπόμενος Σ. Δ. 0,20. 

5. Επιτρεπόμενος αριθμός ορόφων 3. 

6. Επιτρεπόμενο ύψος 13,0 μέτρα. 


7. Επιτρέπεται η κατασκευή υψηλών περιφραγμάτων 
περιτοίχισης έως 7,0 μ. ύψος στο εσωτερικό και στα όρια 
του γηπέδου. Όσον αφορά τις κατασκευές αυτές, δεν έ¬ 
χουν ισχύ οι προβλεπόμενες από τις κείμενες διατάξεις 
της εκτός σχεδίου δόμησης, υποχρεωτικές αποστάσεις 
από τα όρια του γηπέδου. 

Η παρούσα μετά την δημοσίευσή της στην Εφημερίδα 
της Κυβερνήσεως επέχει θέση οικοδομικής αδείας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Ιουνίου 2000 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΙΚΑΙΟΣΥΝΗΣ 

ΚΩΝ/ΝΟΣ ΛΑΛΙΩΤΗΣ ΜΙΧΑΗΛ ΣΤΑΘΟΠΟΥΛΟΣ 




Περίμειρος εσωτερικής περίψραξης = 2.600 Μ 

Αριθ. ΔΔ/945 (3) 

Τροποποίηση της ΔΔ/2956/16.10.91 απόφασής μας και 
άρση αναδάσωσης σε τμήμα 1938,59 τ.μ. στη θέση 
«Σκίδι» Δημ. Διαμερίσματος Αγ. Ματθαίου Περιφ. Δή¬ 
μου Μελιτειέων Ν. Κέρκυρας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπ’οψη: 

I .Τις διατάξεις του Ν. 3200/55 περί διοικ/κης αποκ/σης 
όπως τροποποιήθηκε και συμπληρώθηκε μεταγενέστερα 
με το Ν.Δ. 532/70. 

2. Το άρθρο 117 του Συντάγματος. 

3. Τις διατάξεις του Ν. 998/79 «Περί προστασίας των δα¬ 
σών κλπ.» και ειδικότερα: α)του άρθρου 41 παρ. 1, β)του 
άρθρου 38 παρ. 1 και 2 και γ) άρθρο 3. 

4. Τη διαταγή του Υπουργείου Γεωργίας 160417/ 
1180/8.7.80. 

5. Το άρθρο 12 του Ν. 2040/92 και τους Ν. 2240/94, Ν. 
2399/96. 

6. Την αριθμ. οικ. 87234/7539/3.9.97 δ/γη Υπ. Γεωργίας. 

7. Τον Ν. 2503/30.5.97 «Διοίκηση,οργάνωση,στελέχω- 
ση της Περιφέρειας κ.λ.π. 

8. Την αριθμ. ΔΔ/2956/16.10.1991 απόφαση κήρυξης έ¬ 
κτασης ως αναδασωτέας. 

9. Την αριθμ. 55/99 απόφαση της Π.Ε.Ε.Δ.Α. Ν. Κέρκυ¬ 
ρας σύμφωνα με την οποία η παραπάνω έκταση δεν είναι 
ούτε Δάσος ούτε Δασική έκταση. 

10. Την αριθμ. ΔΔ/478/16.3.2000 εισήγηση της Δ/νσης 
Δασών Κέρκυρας για την άσκηση προσφυγής ενώπιον 
τηςΔ.Ε.Ε.Δ,Α. περιφ. Εφετείου Κέρκυρας κατά της παρα¬ 
πάνω απόφασης. 

II .Την από 5.4.2000 απόφασή μας με την οποία γίνεται 
δεκτή η 55/99 απόφαση της Π.Ε.Ε.Δ.Α. Ν. Κέρκυρας. 


12. Το γεγονός ότι εξέπνευσαν τα χρονικά περιθώρια ά¬ 
σκησης προσφυγής ενώπιον της Δ.Ε.Ε.Δ.Α. Περιφ. Εφε¬ 
τείου Κέρκυρας του άρθρου 10 παρ. 3 του Ν. 998/79 και 
ως εκ τούτου η αριθμ. 55/99 απόφαση της Π.Ε.Ε.Δ.Α. Ν. 
Κέρκυρας κατέστη οριστική και τελεσίδικη. 

13. Την αριθμ. ΔΔ/944/8.6.2000 σχετική εισήγηση της 
Δ/νσης Δασών Κέρκυρας, αποφασίζουμε: 

Τροποποιούμε την ΔΔ/2956/16.10.1991 απόφαση με 
την οποία κηρύχθηκε αναδασωτέα έκταση εμβαδού 5.586 
στρεμμ. αίροντας την αναδάσωση σε τμήμα εμβαδού 
1,93859 στρεμ. στη θέση «Σκίδι» Δημοτ. Διαμ. Αγ. Ματ¬ 
θαίου Περ. Δήμου Μελιτειέων Ν. Κέρκυρας η οποία προσ¬ 
διορίζεται από τα σημεία Ε, Ζ, Η, Ν, Ξ, Ο, Π, Ε και έχει ό¬ 
ρια: 

ΒΟΡΕΙΑ: Αναδασωτέα έκταση - Αγροτική οδός. 

ΝΟΤΙΑ: Αγροκτήματα. 

ΔΥΤΙΚΑ: Αναδασωτέα έκταση - Αγροτική οδός. 

ΑΝΑΤΟΛΙΚΑ: Αγροκτήματα. 

Όπως αυτή φαίνεται στο συνημμένο τοπογραφικό διά¬ 
γραμμα που αποτελεί αναπόσπαστο μέρος της απόφα¬ 
σης αυτής, επειδή η εν λόγω έκταση δεν είναι ούτε Δάσος 
ούτε Δασική έκταση και ως εκ τούτου δεν υπάγεται στις 
διατάξεις και τους περιορισμούς της Δασικής Νομοθε¬ 
σίας μετά την αριθμ. 55/99 απόφαση της Π.Ε.Ε.Δ.Α. Ν. 
Κέρκυρας η οποία είναι οριστική και τελεσίδικη. 

Κατά τα λοιπά ισχύει ως έχει η ΔΔ/2956/16.10.91 Από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Ιουνίου 2000 

Η Γενική Γραμματέας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









